CELEX: 62006CA0271
Language: fi
Date: 2008-02-21 00:00:00
Title: Asia C-271/06: Yhteisöjen tuomioistuimen tuomio (neljäs jaosto) 21.2.2008 (Bundesfinanzhofin (Saksa) esittämä ennakkoratkaisupyyntö) — Netto Supermarkt GmbH & Co. OHG v. Finanzamt Malchin (Kuudes arvonlisäverodirektiivi — 15 artiklan 2 kohta — Yhteisön ulkopuolelle vientiin luovutettujen tavaroiden verovapautus — Verovapautuksen edellytykset eivät täyty — Ostajan väärentämät vientiä koskevat todisteet — Luovuttaja, joka noudattaa kaupalliselta toimijalta edellytettyä asianmukaista huolellisuutta)

12.4.2008   
            
            
               FI
            
            
               Euroopan unionin virallinen lehti
            
            
               C 92/4
            
         Yhteisöjen tuomioistuimen tuomio (neljäs jaosto) 21.2.2008 (Bundesfinanzhofin (Saksa) esittämä ennakkoratkaisupyyntö) — Netto Supermarkt GmbH & Co. OHG v. Finanzamt Malchin
   (Asia C-271/06) (1)
   
   (Kuudes arvonlisäverodirektiivi - 15 artiklan 2 kohta - Yhteisön ulkopuolelle vientiin luovutettujen tavaroiden verovapautus - Verovapautuksen edellytykset eivät täyty - Ostajan väärentämät vientiä koskevat todisteet - Luovuttaja, joka noudattaa kaupalliselta toimijalta edellytettyä asianmukaista huolellisuutta)
   (2008/C 92/06)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesfinanzhof
   Pääasian asianosaiset
   
      Kantaja: Netto Supermarkt GmbH & Co. OHG
   
      Vastaaja: Finanzamt Malchin
   Oikeudenkäynnin kohde
   Ennakkoratkaisupyyntö — Bundesfinanzhof — Yhteisön oikeuden tulkinta arvonlisäveron alalla ja erityisesti jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun neuvoston direktiivin 77/388/ETY (EYVL L 145, s. 1) 15 artiklan 2 kohdan tulkinta — Tavaroiden luovutuksesta vientiin kannetun arvonlisäveron palautus väärennettyjen asiakirjojen perusteella — Vapautus kohtuussyistä
   Tuomiolauselma
   Jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY, sellaisena kuin se on muutettuna 10.4.1995 annetulla neuvoston direktiivillä 95/7/EY, 15 artiklan 2 kohtaa on tulkittava siten, että se ei ole esteenä sille, että jäsenvaltio vapauttaa arvonlisäverosta luovutuksen vientiin Euroopan yhteisön ulkopuolelle, kun tällaisen verovapautuksen edellytykset eivät täyty mutta verovelvollinen ei voinut havaita sitä edes kaupalliselta toimijalta edellytettyä asianmukaista huolellisuutta noudattaen, koska ostaja oli väärentänyt esittämänsä todisteet viennistä.
   
      (1)  EUVL C 224, 16.9.2007.